我諗韓國好多好食既野,唔洗講大家都知。雖然講起韓國,我諗好多人第一印象都會覺得係泡菜泡菜同泡菜。如果唔中意食呢類野既人,可能會好怕去韓國,覺得韓國都係食呢啲野?
不過,其實除咗傳統既韓食之外,依家韓國都有好多唔同新興既食物。呢一系列就想介紹下唔同既韓國野食。其實我都唔中意食泡菜,但就好喜歡食韓國菜。?
第一間想講既野食,我諗就算唔去韓國既人都會聽過。係六月既時候,銅鑼灣就開咗間popup store,唔同既lifestyle雜誌好多都介紹過。Isaac Toast,係個個黎都韓國都會食既吐司店(我咁講岩唔岩??)。第一次食既時候係媽媽帶我去食,當時我咩research都無做過,靠媽媽做晒功課咁帶我黎韓國。講真,真心係有驚喜既。人手即製,熱辣辣既一份toast,點都諗唔到係咁好食。唔係太特別既食材,但每樣夾埋一齊就變成一份小天堂,everything falls right into place?。
值得留意既係,Isaac Toast大部份都係淨做外賣既舖頭仔。不過我去咗弘大對面個間就係好似café咁可以坐係到食完先走既。Korean Englishman有介紹過呢間(One of my fav youtubers?),主持人帶朋友既英國爸爸黎韓國食Isaac Toast。連個爸爸type既英國人都理解唔到,點解一個麵包可以整得咁好食!另外,Isaac Toast係收得比較早既,所以大家最好都係早餐/Brunch時候去好啦。
———
"영국남자KOREAN ENGLISHMAN" Youtube Link: https://youtu.be/TCDPXisHsfA
ISAAC TOAST弘大店
地址: 93 Wausan-ro, Seogyo-dong, Mapo-gu, Seoul, 韓國